**Henri Nikkanen** (s. 28. huhtikuuta 2001 Mikkeli) on suomalainen jääkiekkoilija, joka pelaa NHL-seura Winnipeg Jetsin organisaatiossa. Hän pelaa pääasiassa AHL-joukkue Manitoba Moosessa. Nikkanen on pelipaikaltaan keskushyökkääjä.

Ura
---

### Seuraura

Nikkanen on Mikkelin Jukureiden kasvatti. Hän siirtyi vain 14-vuotiaana JYPin C-nuoriin kaudeksi 2015–2016. Nikkanen oli C-nuorten SM-karsinnoissa 11 syöttöpisteellään joukkueensa paras syöttäjä Miiro Linjalan kanssa. C-nuorten SM-sarjan runkosarjassa hän oli JYPin paras pistemies ja maalintekijä tehoilla 20+15=35. Kauden 2016–2017 Nikkanen pelasi suurimmaksi osaksi seuran B-nuorissa, mutta osa hänen kaudestaan eteni myös seuran A-nuorissa, jossa vain 15-vuotias Nikkanen teki 13 runkosarjaottelussa tehot 3+8=11 ja kolmessa playoff-ottelussa yhden maalin. Kaudella 2017–2018 hän oli 16-vuotiaana joukkueen johtavia pelaajia ja sijoittui 20 osumallaan JYPin sisäisessä maalipörssissä toiseksi Riku Sihvosen kanssa edellään vain Justus Mikkonen. Tehopisteitä runkosarjassa kertyi kaikkiaan 38.

Nikkanen pohti JYPin A-nuorissa pelatessaan siirtymistä tulevaisuudessa Yhdysvaltojen yliopistosarjoihin. Lopulta hän päätti siirtyä kaudeksi 2018–2019 pelaamaan miesten pelejä ja Nikkanen palasi kaksivuotisella SM-liigasopimuksella kasvattajaseuraansa Mikkelin Jukureihin. Hän teki liigadebyyttinsä vain 17-vuotiaana runkosarjan toisella kierroksella, Jukureiden kotiavauksessa 15. syyskuuta 2018 Helsingin IFK:ta vastaan. Nikkanen merkittiin joukkueensa nelossentteriksi laidoilleen Joonas Kalliola ja Janne Ritamäki. Hän sai ottelussa jääaikaa 7.51 minuuttia. Nikkanen teki ottelussa myös liigauransa avausmaalin. Hän pelasi kauden aikana yhdeksän SM-liigaottelua tehden kaksi maalia. Nikkanen pelasi miesten pelejä myös kahden ottelun verran lainalla Mestis-joukkue Imatran Ketterässä loka-marraskuun 2018 vaihteessa. Hänen kautensa jäi lopulta kuitenkin rikkonaiseksi loukkaantumisten vuoksi.

Winnipeg Jets varasi Nikkasen neljännellä kierroksella 113. pelaajana NHL:n varaustilaisuudessa 2019. Helmikuussa 2020 hän teki Jukureiden kanssa vuoden mittaisen jatkosopimuksen. Kaudella 2019–2020 Nikkanen pelasi SM-liigassa 27 runkosarjaottelua tehden kolme syöttöpistettä. Reilut puolet kaudestaan hän pelasi kuitenkin Jukureiden A-nuorissa. Nikkanen oli tehoilla 13+15=28 joukkueen kolmanneksi paras maalintekijä ja hän jakoi sisäisen pistepörssin neljännen sijan Perttu Kiesilän kanssa. Kaudella 2020–2021 Nikkanen otti isoja kehitysaskeleita ja hän pelasi ensimmäisen kokonaisen SM-liigakautensa tehden 47 runkosarjaottelussa tehot 7+13=20. Nikkasen teholukema –26 oli kuitenkin koko liigan heikoin.

Nikkanen siirtyi kaudeksi 2021–2022 kaksivuotisella sopimuksella jatkamaan SM-liigauraansa Pelicansiin. Joukkuetta valmentaa hänelle Suomen juniorimaajoukkueista tuttu Tommi Niemelä.

Huhtikuussa 2022 Nikkanen teki kolmivuotisen NHL-tulokassopimuksen Winnipeg Jetsin kanssa. Hänen kausipalkkansa NHL:n puolella on 925 000 dollaria. Nikkanen liittyi samalla loppukevääksi amatööritryout-sopimuksella AHL-joukkue Manitoba Moosen vahvuuteen. Hän pelasi siellä neljä runkosarja- ja yhden playoff-ottelun ilman tehopisteitä. Syksyn harjoitusleirin päätteeksi Jets lähetti Nikkasen jälleen Mooseen.

### Maajoukkueura

Nikkanen pelasi alle 20-vuotiaiden MM-kilpailuissa vuonna 2021, jolloin hän voitti pronssia. Nikkanen oli nimettynä Suomen MM-kisaehdokkaaksi myös vuoden 2020 turnaukseen, mutta hän kuitenkin putosi lopullisesta kisajoukkueesta.

Nikkanen pelasi myös alle 18-vuotiaiden Hlinka Gretzky Cupissa vuonna 2018 sekä World U-17 Hockey Challengessa vuonna 2017, jolloin hän jakoi kolmella osumallaan Suomen sisäisen maalipörssin voiton Anton Lundellin ja Veeti Miettisen kanssa. Nikkanen osallistui myös alle 18-vuotiaiden MM-leiriryhmään vuoden 2019 turnaukseen, mutta hän putosi kuitenkin viimeisten joukossa Suomen lopullisesta kisajoukkueesta. Yhteensä Nikkanen on pelannut 20 nuorten ja 43 poikien maaottelua. Hän on toiminut sekä Suomen alle 16- että 17-vuotiaiden maajoukkueen kapteenina.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | JYP | A-SM | 13 | 3 | 8 | 11 | 2 | 3 | 1 | 0 | 1 | 0 |
| 2017–2018 | JYP | A-SM | 50 | 20 | 18 | 38 | 10 | 4 | 0 | 2 | 2 | 0 |
| 2018–2019 | Jukurit | A-SM | 14 | 2 | 7 | 9 | 18 | – | – | – | – | – |
|  | Jukurit | SM-liiga | 9 | 2 | 0 | 2 | 0 | – | – | – | – | – |
|  | Ketterä | Mestis | 2 | 1 | 0 | 1 | 0 | – | – | – | – | – |
| 2019–2020 | Jukurit | A-SM | 28 | 13 | 15 | 28 | 2 | 3 | 4 | 0 | 4 | 0 |
|  | Jukurit | SM-liiga | 27 | 0 | 3 | 3 | 8 | – | – | – | – | – |
| 2020–2021 | Jukurit | SM-liiga | 47 | 7 | 13 | 20 | 12 | – | – | – | – | – | JMM | 7 | 2 | 1 | 3 | 0 |
| 2021–2022 | Pelicans | SM-liiga | 60 | 7 | 5 | 12 | 8 | 3 | 0 | 0 | 0 | 0 |
|  | Manitoba Moose | AHL | 4 | 0 | 0 | 0 | 2 | 1 | 0 | 0 | 0 | 0 |
| 4 kautta | yhteensä | SM-liiga | 143 | 16 | 21 | 37 | 28 | 3 | 0 | 0 | 0 | 0 |
| 1 kausi | yhteensä | AHL | 4 | 0 | 0 | 0 | 2 | 1 | 0 | 0 | 0 | 0 |

Lähteet
-------

* Henri Nikkanen The Internet Hockey Databasessa (englanniksi)
* Henri Nikkanen Eurohockey-sivustolla (englanniksi)
* Henri Nikkanen *Elite Prospects*. Everysport Media Group AB.  (englanniksi)

### Viitteet

1. 1 2  Liikanen, Tero: Nikkanen palasi kotiin - yliopistopolku vaihtui liigapaikan tavoitteluun *Jatkoaika.com*.  16.5.2018. Jatkoaika r.y. Viitattu 16.9.2018.
2. 1 2 3 4 5 6  Henri Nikkanen *Elite Prospects*. Everysport Media Group AB.  (englanniksi)
3. ↑  Elite Prospects - JYP U16 *eliteprospects.com*. Everysport Media Group AB. Viitattu 17.3.2019. (englanniksi)
4. ↑  Elite Prospects - JYP U20 *eliteprospects.com*. Everysport Media Group AB. Viitattu 17.3.2019. (englanniksi)
5. ↑  Huippulupaava Nikkanen palaa Jukureihin - "Tämä on hyvä mahdollisuus kehittyä kohti tulevaisuutta" *Jatkoaika.com*.  15.5.2018. Jatkoaika r.y. Viitattu 16.9.2018.
6. ↑  Kokoonpanot *liiga.fi*.  15.9.2018. Jääkiekon SM-liiga Oy. Viitattu 16.9.2018.
7. ↑  Ottelutilastot *liiga.fi*.  15.9.2018. Jääkiekon SM-liiga Oy. Viitattu 16.9.2018.
8. ↑  JÄÄSKELÄINEN JA NIKKANEN LAINALLE KETTERÄÄN *jukurit.fi*.  30.10.2018. Jukurit HC Oy. Viitattu 18.3.2019.
9. ↑  HENRI NIKKANEN SIVUSSA TAMMIKUULLE *jukurit.fi*.  17.12.2018. Jukurit HC Oy. Viitattu 18.3.2019.
10. ↑  Jukurit sopimukseen kolme nuoren hyökkääjänsä kanssa − Nikkanen jatkaa joukkueessa *Jatkoaika.com*.  7.2.2020. Jatkoaika r.y. Viitattu 9.2.2020.
11. ↑  Elite Prospects - Jukurit U20 *eliteprospects.com*. Everysport Media Group AB. Viitattu 22.4.2020. (englanniksi)
12. ↑  Nupponen, Leevi: Jukurien pelaaja-arvostelut 2020−21: Abramov ja maajoukkuepelaajat kauden tähtiä, Yip osoittautui katastrofiksi *Jatkoaika.com*.  18.4.2021. Jatkoaika r.y. Viitattu 21.4.2021.
13. ↑  Luhtakallio, Toni: Pelicans haali nuoria lupauksia muista seuroista − myös omille kasvateille jatkoa *Jatkoaika.com*.  15.4.2021. Jatkoaika r.y. Viitattu 21.4.2021.
14. ↑  Jets sign forwards Nikkanen and Torgersson to entry-level contracts *nhl.com/jets*.  11.4.2022. WINNIPEG:  Winnipeg Jets. Viitattu 20.4.2022. (englanniksi)
15. ↑  Winnipeg teki sopimuksen Henri Nikkasen kanssa *nhl.com/fi*.  11.4.2022. National Hockey League. Viitattu 20.4.2022.
16. ↑  Jets Announce Roster Moves *moosehockey.com*.  1.10.2022. True North Sports & Entertainment Limited. Viitattu 19.11.2022. (englanniksi)
17. ↑  Seppä, Lassi: Nuorten Leijonien MM-leiriryhmä on selvillä − ulkopuolelle jäi Liigassa vakiorooleja kantavia pelaajia *Jatkoaika.com*.  12.12.2019. Jatkoaika r.y. Viitattu 6.1.2021.
18. ↑  Elite Prospects - Finland U17 *eliteprospects.com*. Everysport Media Group AB. Viitattu 17.4.2019. (englanniksi)
19. ↑  Sihvonen, Arto: Pikkuleijonilla tiistaina huoltopäivä – Rosteria kavennettiin – Lundell liittyi joukkueeseen *Leijonat.fi*.  17.4.2019. Suomen Jääkiekkoliitto – Finlands Ishockeyförbund ry. Viitattu 17.4.2019.
20. ↑  Ikonen, Sami: Pikkuleijonien kapteeni palaa kotiin – saa mahdollisuuden Liiga-miehistössä jo 17-vuotiaana! *suomikiekko.com*.  15.5.2018. Nordic Sport Media. Viitattu 16.9.2018.